à jour
Store norske leksikon,Ordforklaringer,Ord og uttrykk på andre språk,Franske ord og uttrykk
À jour er et fransk uttrykk som oftest brukes i betydningen «oppdatert», «underrettet», «kjent med det siste som har skjedd på et område».
Uttrykket er sammensatt av preposisjonen à («til») og substantivet jour («dag») og kan oversettes med «opp til dagen» eller «opp til dags dato».Om regnskap og lignende brukes uttrykket for å angi at noe er ført frem til dags dato.Et uttrykk som bringe noe à jour eller ajourføre, innebærer at noe stemmer helt frem til dagen i dag. Et uttrykk som holde seg à jour om noe betyr å holde seg oppdatert eller orientert om noe.En edelsten er innfattet à jour (gjennomsiktig) når den bare med kantene sitter fast i innfatningen og derved blir gjennomsiktig. Les mer i Store norske leksikon ajourføre fransk